असंक्रामक रोगों को प्राय: ‘विकसित देशों के रोग’ या उत्तर-संक्रामी रोग कहा जाता है। चूंकि ये रोग इन देशों के लिए अत्यंत महत्त्वपूर्ण हैं, इसलिए उनके बारे में काफी जानकारी उपलब्ध है। नगरीकरण और बदली हुई जीवन शैली कुछ लोगों के लिए हृदय रोगों और उससे सबंधित रोगों का कारण बन जाते हैं या उन पर इन रोगों से ग्रस्त होने का खतरा बना रहता है। हृदय रोगों के बारे में माना जाता है कि वे आगामी कई वर्षों तक सबका ध्यान खींचते रहेंगे। असंक्रामक रोगों को एक नया साथी गठिया का रोग, जो मूलत: गरीबों का रोग है, भी मिल गया है। इन दोनों के साथ हृदय धमनी रोग (कॉरोनरी हार्ट डिजिज) और अतिरिक्त दाब (हाइपर टेंशन) जैसे रोग भी शामिल हैं। भारत में प्रतिवर्ष लगभग पैंतीस लाख मौतें हृदय रोगों से होती हैं। एक अन्य रोग, मधुमेह भी चिंता का विषय है। देश की आबादी का पांच से दस प्रतिशत मधुमेह रोग से पीड़ित है। इसके रोकथाम के उपायों में है आनुवांशिकी दोषों पर नियंत्रण पाना और आहार व पोषण संबंधी तथा जीवन शैली में समुचित परिवर्तन के परामर्शों को प्राप्त कर, उनके अनुरूप परिवर्तन करना। रक्त में ग्लूकोज की मात्रा को जानने-पहचानने की युक्तियों और निदानात्मक उपकरण, औजार आदि भी इस रोग को काबू में रखने में काफी मददगार हो सकते हैं। इसके लिए 2020 में इंसुलिन की आवश्यकता का अनुमान करीब ढाई सौ अरब यूनिट प्रतिवर्ष लगाया गया है।